
	[bookmark: nev]FÓGEL BENJÁMIN
fogelbeni@gmail.com
Vegyész
MSc, 3. félév
Szegedi Tudományegyetem
Természettudományi és Informatikai Kar
	
[bookmark: _GoBack]






Témavezetők:
	Dr. Gyurcsik Béla
egyetemi docens, SZTE TTIK

	Dr. Zeyad H. Nafaee
posztdoktor, SZTE TTIK




Nukleáris Faktor I fehérje DNS kötő doménjének előállítása és kölcsönhatása DNS-sel

Kulcsszavak: Nukleáris Faktor I; DNS-kötő domén; I-block kísérlet
A génterápiában a mesterséges nukleázok ígéretes eszközök lehetnek. Azonban fontos tudni, hogy a ma ismert mesterséges nukleázoknak citotoxikus hatásuk is van. A gyógyászatban való alkalmazáshoz elengedhetetlen, hogy a nukleáz specifikusan végezze a hasítást, azaz további optimalizálás szükséges. Ezért egy specifikus fehérje, a Nukleáris Faktor I DNS-kötő doménjének előállítását és vizsgálatát tűztük ki célul.
A Nukleáris Faktor I a helyspecifikus DNS-kötő fehérjék családjába tartozik, és szerepet játszik mind az emlősöknél a transzkripcióban, mind az adenovírus replikációjában. Ez egy 47 kilodalton (kDa) nagyságú fehérje, amit nem fertőzött humán eredetű, ún. HeLa sejtek nukleáris kivonataiból tisztítottak és izoláltak.
A Nukleáris Faktor I DNS-kötő doménjének a DNS kötő sajátságait a munkám során kétféleképpen tanulmányoztam. Az egyik a közvetlen módszer, amikor a fehérjét előállítjuk, kitisztítjuk és ennek a kölcsönhatását vizsgáljuk meg. A másik egy szenzoron keresztül történő vizsgálat, az I-block kísérlet. Ezt továbbvittem és mikrolemez olvasóval (Plate Reader) is megvizsgáltam.



